P6_TA(2006)0072

Ταμείο Εγγύησης για τις εξωτερικές δράσεις *

Νομοθετικό ψήφισμα του Ευρωπαϊκού Κοινοβουλίου με θέμα την πρόταση κανονισμού του Συμβουλίου που τροποποιεί τον κανονισμό (EΚ, Ευρατόμ) αριθ. 2728/94 σχετικά με την ίδρυση Ταμείου Εγγύησης για τις εξωτερικές δράσεις (COM(2005)0130 — C6-0176/2005 — 2005/0025(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0130) [1],

- έχοντας υπόψη το άρθρο 308 της Συνθήκης ΕΚ και το άρθρο 203 της Συνθήκης ΕΚΑΕ, σύμφωνα με τα οποία κλήθηκε από το Συμβούλιο να γνωμοδοτήσει (C6-0176/2005),

- έχοντας υπόψη τη γνωμοδότηση της Επιτροπής Νομικών Θεμάτων σχετικά με την προτεινόμενη νομική βάση,

- έχοντας υπόψη τα άρθρα 51 και 35 του Κανονισμού του,

- έχοντας υπόψη την έκθεση της Επιτροπής Προϋπολογισμών (Α6-0054/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ και το άρθρο 119, δεύτερο εδάφιο, της Συνθήκης Eυρατόμ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.

Τροπολογία 1

Αιτιολογική αναφορά 1

Τροπολογία 2

Αιτιολογική αναφορά 2

Τροπολογία 3

Αιτιολογική σκέψη 4

(4) Αν το αποθεματικό που δημιουργήθηκε για την τροφοδότηση του Ταμείου Εγγύησης καταργηθεί στο πλαίσιο των δημοσιονομικών προοπτικών 2007-2013, η χρηματοδότηση του Ταμείου Εγγύησης θα διασφαλιστεί ως υποχρεωτική δαπάνη του γενικού προϋπολογισμού της Ευρωπαϊκής Ένωσης.

(4) Αν το αποθεματικό που δημιουργήθηκε για την τροφοδότηση του Ταμείου Εγγύησης καταργηθεί στο πλαίσιο των δημοσιονομικών προοπτικών 2007-2013, το Ταμείο Εγγύησης θα πρέπει να χρηματοδοτηθεί εκτός των ανωτάτων ορίων των δημοσιονομικών προοπτικών και να περιληφθεί στο αποθεματικό.

Τροπολογία 4

Αιτιολογική σκέψη 7

(7) Για την έκδοση του παρόντος κανονισμού, οι Συνθήκες δεν προβλέπουν άλλες εξουσίες εκτός εκείνων του άρθρου 308 της συνθήκης ΕΚ και του άρθρου 203 της συνθήκης Ευρατόμ,

Τροπολογία 5

Άρθρο 1, σημείο 4

Άρθρο 5, παράγραφος 2 (Κανονισμός (ΕΚ) αριθ. 2728/94)

2. Οι υπολογισμοί βάσει του εν λόγω μηχανισμού εξομάλυνσης πραγματοποιούνται χωριστά από τους υπολογισμούς βάσει του άρθρου 2 παράγραφος 3, και του άρθρου 4. Ωστόσο, οδηγούν σε ενιαία ετήσια μεταβίβαση. Τα ποσά που πρέπει να καταβληθούν από το γενικό προϋπολογισμό της Ευρωπαϊκής Ένωσης στο πλαίσιο του μηχανισμού εξομάλυνσης θεωρούνται διαθέσιμα του Ταμείου για τους υπολογισμούς βάσει των άρθρων 3 και 4.

2. Οι υπολογισμοί βάσει του εν λόγω μηχανισμού εξομάλυνσης πραγματοποιούνται χωριστά από τους υπολογισμούς βάσει του άρθρου 2, παράγραφος 3, και του άρθρου 4. Ωστόσο, οδηγούν σε ενιαία ετήσια μεταβίβαση, όπου όμως τα διαφορετικά τμήματα εμφαίνονται σαφώς. Τα ποσά που πρέπει να καταβληθούν από το γενικό προϋπολογισμό της Ευρωπαϊκής Ένωσης στο πλαίσιο του μηχανισμού εξομάλυνσης θεωρούνται διαθέσιμα του Ταμείου για τους υπολογισμούς βάσει των άρθρων 3 και 4.

Τροπολογία 6

Άρθρο 1, σημείο 4

Άρθρο 5, παράγραφος 3 (Κανονισμός (ΕΚ) αριθ. 2728/94)

3. Αν, λόγω καταπτώσεων εγγυήσεων μιας ή περισσοτέρων σοβαρών αθετήσεων υποχρεώσεων, τα κεφάλαια του Ταμείου υπολειφθούν το 50 % του ποσού-στόχου, η Επιτροπή υποβάλει έκθεση για έκτακτα μέτρα που ίσως απαιτηθούν για την ανασύσταση των κεφαλαίων του Ταμείου.

3. Αν, λόγω καταπτώσεων εγγυήσεων μιας ή περισσοτέρων σοβαρών αθετήσεων υποχρεώσεων, τα κεφάλαια του Ταμείου υπολειφθούν του 75 % του ποσού-στόχου, η Επιτροπή ενημερώνει αμέσως την αρμόδια για τον προϋπολογισμό αρχή σχετικά με τους λόγους που προκάλεσαν αυτή την κατάσταση και υποβάλει έκθεση για έκτακτα μέτρα που ίσως απαιτηθούν για την ανασύσταση των κεφαλαίων του Ταμείου.

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------